14. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.22875 της 28 Φεβρ./11 Μαρτ. 1967 (ΦΕΚ Β΄ 177) Περί τροποποιήσεως των κατά τας Τμηματικάς εξετάσεις εξεταζομένων μαθημάτων εις τα τμήματα ξένων γλωσσών της Φιλοσοφικής Σχολής του Πανεπιστημίου Αθηνών. Έχοντες υπ’ όψιν: 1) τας διατάξεις της παρ. 5 της υπ’ αριθ. 107/1962 πράξεως του Υπουργικού Συμβουλίου κυρωθείσης δια του άρθρ. 1 του Ν.Δ. 4263/62 και 2) την πρότασιν της Φιλοσοφικής Σχολής και της Συγκλήτου του Πανεπιστημίου Αθηνών την διατυπωθείσαν κατά την συνεδρίαν αυτής της 23.1.67 και 7.2.67 αντιστοίχως, αποφασίζομεν: Ορίζομεν όπως το κατά τας διατάξεις του άρθρ. 2 του Β.Δ. 395/1960 εξεταζόμενον μάθημα των λατινικών κατά τας τμηματικάς εξετάσεις του Α΄ Β΄ και Γ΄ έτη σπουδών των Τμημάτων Αγγλικών και Γαλλικών Σπουδών της Φιλοσοφικής Σχολής του Πανεπιστημίου Αθηνών, εξετάζεται εφεξής δια γραπτών ή προφορικών φροντιστηριακών ασκήσεων βαθμολογούμενον κατά τας διατάξεις της παρ. 2 του άρθρ. 175 του Νόμ. 5343/1932. Η παρούσα έχει εφαρμογήν και επί των φοιτητών των εγγραφέντων ή ανανεωσάντων την εγγραφήν των εις τα ανωτέρω Τμήματα κατά το Πανεπιστημιακόν έτος 1965-1966. 31.Β.ι.14 Φιλοσοφική Σχολή Παν/μίου Αθηνών 